gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl gl gl gl es gl gl gl gl gl gl gl gl gl es es en en gl gl gl gl es gl gl gl en gl gl gl pt gl gl gl gl pt es gl gl gl gl fr en gl ceb en gl ca gl gl gl gl gl en pt ca gl gl
Un morto e 40 feridos no Medusa Festival de Valencia tras cederen varias estruturas polo vento - G24
Emerxencias de Valencia informa de que nove dos feridos están graves e outros doce leves
Os refachos de vento superaron os 93 quilómetros por hora e prolongáronse 25 minutos
O concello de Cullera asegura que o Medusa tiña todos os permisos e garantías
Servizos de Emerxencias no lugar do accidente/ Emerxencias de Valencia
G24.gal 13/08/2022 09:02 Última actualización 13/08/2022 14:44
Un mozo de 22 anos faleceu e corenta persoas feríronse tras caer parte do escenario principal e a estrutura de entrada ao recinto en que se celebra desde o mércores o Medusa Festival, na praia de Cullera, en Valencia.
O tráxico accidente produciuse polo forte vendaval que se desatou contras as catro da madrugada e que envolveu nunha treboada de area todo o recinto.
Emerxencias informou de que nove dos feridos estaban graves e que foron evacuados a diferentes hospitais de Valencia e de La Ribera, en Alzira, mentres outros doce dos feridos tiveron lesións leves polo que recibiron atención no lugar do accidente por distintos equipos sanitarios.
A organización do festival suspende de xeito temporal a actividade e comunica que tras as inclemencias meteorolóxicas rexistradas esta madrugada desaloxaron o recinto como medida preventiva e para garantir a seguridade dos asistentes.
O festival, que agardaba reunir ata o domingo unhas 320.00 persoas, comezou este venres a programación de música electrónica.
Contra as catro da mañá, refachos de vento superiores aos 93 quilómetros por hora, fixeron caer varias estruturas, entre elas o cartel da entrada principal, de grandes dimensións, e distintas partes dos escenarios montados, algunhas delas caeron sobre o público.
A situación obrigou a evacuar o recinto, que a esa hora reunía unhas 50.000 persoas. Os asistentes explicaban que notaron como unha treboada de area, un "aire que queima" e viron como caían sobre a xente varias estruturas.
Segundo a Axencia Estatal de Meteoroloxía, durante esta madrugada producíronse "rebentóns cálidos" con refachos moi fortes de vento e ascensos bruscos das temperaturas.
A Garda Civil e a Policía Local de Cullera evacuaron nuns minutos todo o recinto onde se celebraban os concertos, mentres os equipos sanitarios atendían e trasladaban os feridos máis graves.  O desaloxo de 50 mil persoas en 40 minutos provocou momentos de nervios.
Muchos heridos y al menos una persona ha fallecido esta madrugada en el #medusafestival de Cullera tras la caída de estructuras debido a fuertes rachas de viento
— M 📺 (@casasola_89) August 13, 2022
O OUFF proxectará 40 obras de cineastas galegos
Morre un home en Oímbra cando tentaba baixar do tractor que manexaba
Un concerto de proba do Sensoxenoma22 deixa evidencia do impacto da música en 300 xenes
Contido con Xeográficas España .
España, sen marxe de erro ante Portugal
O Goberno rexeita a proposta do PP de baixar o IVE a algúns alimentos
Ayuso recorre ante o Constitucional o decreto de aforro enerxético
Traballo levará á Fiscalía as plataformas de repartimento que incumpran 'lei rider'
Síguenos en redes sociais
Aviso legal e Política de Privacidade